Cambridge Analytica

Historie

Selskapet ble startet i 2013 av det britiske selskapet Strategic Communications Laboratories (SCL) Group. Tidligere har blant andre hedgefond-millionæren Robert Mercer vært en av investorene, likesom Donald Trumps medarbeider Steve Bannon tidligere har vært dets vise administrerende direktør. 
Cambridge Analytica har vært involvert i flere politiske valg, blant annet Ted Cruz' presidentvalgkamp og 44 andre valg i USA bare i 2014.

USAs presidentvalg 2016

I 2014 skapte den britiske forskeren Aleksandr Kogan ved selskapet Global Science Research en personlighetstest ved navn «this is your digital life» på Facebook for å få tilgang til drøyt 50 millioner brukeres data. Selv om kun ca 270.000 personer aktiverte Kogans Facebookapplikasjon og med dette godtok at applikasjonen innhøstet dere persondata, samlet appen også inn informasjon om brukernes kontakter på Facebook. Kogan viderebefordet deretter dataene til Cambridge Analytica, noe som brøt mot Facebooks regler om nedlastede data, dels ved at det også omfattet brukernes venners data, dels ved at opplysningene bare skulle benyttet i akademisk øyemed. 
Cambridge Analytica ble deretter benyttet av presidentkandidaten Donald Trumps kampanje før valget i 2016, for å gi råd til kampanjen om hvordan å påvirke velgerne basert på de data selskapet satt inne med. Om dette ble det skrevet i media før og straks etter valget. Flere analyser har imidlertid vist at Cambridge Analyticas metode ikke hadde fått den effekt som selskapet hevdet. Derimot har selskapet blitt kritisert for at med team som bare bestod av ikke-amerikanske borgere forsøkte å involvere seg i ett amerikansk valg, noe som er forbudt etter amerikanske valglover. 
Situasjonen med data som ble spredt til Cambridge Analytica ble kjent for Facebook o 2015, og Facebook tok da bort appen og krevde at Cambridge Analytica skulle ødelegge alle disse data. Facebook gikk imidlertid ikke ut med informasjonen til allmennheten. 
I mars 2018 gikk den tidligere Cambridge Analytica-ansatte Christopher Wylie ut i mediene med informasjon om hvordan selskapet hadde handlet mot sine advokaters råd for å påvirke valget. Facebooks grunnlegger Mark Zuckerberg annonserte deretter at Cambridge Analytica var blitt blokkert fra Facebook, og at Facebook hadde endret sine rutiner for å beskytte sine brukeres data. De har deretter krevd at Cambridge Analytica skulle tillate IT-forensikerselskapet Stroz Friedberg å foreta en komplett gjennomgang av Cambridge Analyticas data for å forsikre seg om at dataene virkelig var ødelagt. Cambridge Analytica har gått med på det, men mener at dataene ble ødelagt innen presidentvalget.

Andre lands valg

I 2018 viste TV-kanalen Channel 4 en film der administrerende direktør Alexander Nix forteller foran skjult kamera om hvordan de hadde vært engasjert ved valg i omkring 200 land, og hvordan de hadde lagt feller for politikere ved å lokke dem inn i kompromitterende situasjoner. Varsleren Wylie bekreftet at Cambridge Analytica hadde vært innblandet i valgprosessene i blant annet Mexico, Malaysia, Brasil, Kenya og India. 
I mars 2018 utredet Storbritannias datatilsyn ICO hvorvidt nei-siden (leave) før folkeavstemningen om Storbritannias medlemskap i EU hadde benyttet Cambridge Analytica. Situasjonen med skjult-kamera-filmen førte til at selskapet gav Nix avskjed. I slutten av mars gav Storbritannias Høyesterett tillatelse til husransakelse for å undersøke Cambridge Analyticas servere.